इसके बाद हेमा ने और भी कई फिल्मे की लेकिन 1975 में उन्हें शोले जैसी ब्लॉक ब्लस्टर का हिस्सा बनने का मौका मिला. शोले फिल्म को सदी की सर्वश्रेष्ठ फिल्मों में गिना जाता हैं. हालांकि ये फिल्म भी धर्मेन्द्र और अमिताभ बच्चन जैसे अभिनेताओं को मुख्य किरदार में लेते हुए बनाई गयी थी और साथ में संजीव कुमार जैसे चरित्र अभिनेता भी थे. लेकिन हेमा के किरदार बसंती को भी पूरा मौका मिला, इसमें हेमा ने ना केवल अपने डांस के टेलेंट को दिखाया बल्कि एक घोडा गाडी चलने वाली ग्रामीण महिला के किरदार को निभाते हुए समाजिक परिवर्तन के साथ फिल्म में अपने अभिनय की छाप भी छोड़ी. बसंती के हाव-भाव और डायलॉग आज भी लोगों को बहुत पसंद आते हैं.